Mürşüd Həşimli

Mürşüd Həşimli — Azərbaycanın əməkdar artisti,  görkəmli aktyor, rejissor, tanınmış teatr xadimi, XX əsr milli teatr mədəniyyətimizin tarixində özünəməxsus yer tutan sənətkarlardan biri.
 Erkən həyatı 
Mürşüd Həşimli Qarabağda, Şuşada, eləcə də Füzulidə tanınmış nəsil olan Həşimli uruğuna aiddir. Bu nəslin ulu babası Hacı Qafurdur. Hacı Qafur XVIII əsrin II yarısında Şuşanın Gəlmələr məhəlləsində yaşamış, ticarətlə məşğul olmuşdur.

Hacı Qafurun oğlu Həşim 1789-cu ildə Şuşa şəhərinin Gəlmələr məhəlləsində anadan olmuşdu. Məhəllə mollaxanasında oxumuş, o da atası kimi ticarətlə məşğul olmuşdur. 

Kərbəlayı Həşimin nəslinin övladları Həşimli, Həşimov soyadını daşıyırlar.

Kərbəlayı Həşim Şərəf xanımla ailə qurmuş, onların Məmmədtağı, Bağır, Sadıq, Qasım, İsmayıl, İbrahim adlı oğlanları, İmmi adlı qızları dünyaya gəlir.

Kərbəlayı Həşimin beşinci oğlu İsmayıl 1855-ci ildə Şuşa şəhərinin Gəlmələr məhəlləsində anadan olmuşdu. Məhəllə mollaxanasında oxumuş, ticarətlə məşğul olmuşdu.

Kərbəlayı İsmayılın Həbib, Mehdi adlı oğlanları dünyaya gəlir.

Həbib Kərbəlayı İsmayıl oğlu da 1871-ci ildə Şuşa şəhərinin Gəlmələr məhəlləsində doğulmuş, o da məhəllə mollaxanasında oxumuş, ticarətlə məşğul olmuşdu. 

Kərbəlayı İsmayılın ikinci oğlu Mehdi 1873-cü ildə Şuşa şəhərinin Gəlmələr məhəlləsində anadan olmuş, məhəllə mollaxanasında oxumuşdu. ticarətlə məşğul olmuşdu.

Kərbəlayı Mehdinin Qaryagin (inki Füzuli) şəhərinə köçmüş, burdakı Malaqan bazarında dükan açmışdı.

Kərbəlayı Mehdinin Mürşüd adlı oğlu vardı. 

 Həyatı 
Mürşüd  Kərbalayı Mehdi oğlu Həşimli  1899-cu  ildə Qaryagin qəzasında (indiki Füzuli şəhəri) anadan olmuşdu. O, Qaryagin (Füzuli), Şuşa  və Ağdam Dövlət  dram  teatrlarında  aktyor,  quruluşcu rejissor  vəzifələrində  çalışmışdır.

 Ədəbi fəaliyyəti 
Mürşüd Həşimli  1951-1958-ci illərdə  M.Əzizbəyov  adına  Azərbaycan Dövlət  Dram  teatrında da rollar ifa etmişdir.

1954-1964-cü  illərdə  isə yenidən  Qaryagin  xalq teatrında işləmişdir. 

M.Həşimliyə Azərbaycan SSR Ali Sovetinin 1940-cı il 23 aprel tarixli fərmanı ilə Azərbaycan SSR əməkdar artisti fəxri adı verilmişdir.

M.Həşimli 1970-ci ildən Ə.Haqverdiyev adına Ağdam Dövlət Dram teatrında işləyir.

Mürşüd Həşimli işlədiyi müddət ərzində, “Leyli və  Məcnun”-da Nofəl, “Aydın”-da Aydın, “Oktay  Eloğlu”-da Oktay, “Şeyx Sənan”-da Şeyx  Sənan, “Toy”-da Dəmirçi Musa, “Vaqif”-də Vaqif, "Evliykən  subay"-da  Kəblə Hacı, “Əliqulu  evlənir”-də Səfər, “Son  göz  yaşları”-da Kaplan, “Qaraqum  faciəsi”-də Ağsaqqal, “Xoşbəxtıik  axtaran Həsən”-də Soltan, “Dağılan  Tifaq”-da Məşədi  Cəfər  və  s.  rollarda  çıxış  etmişdir. 

Yaraşıqlı səhnə görkəmi, ifa məlahəti, emosional daxili aləmi, səhnədəki yoldaşları ilə münasibətlərində psixoloji dürüstlüyü olan Mürşüd Həşimli bu kollektivdə çoxlu sayda rol oynamışdır.

Füzuli rayon xalq teatrı yaradıldıqdan sonra M.Həşimli quruluşçu rejissor kimi S.S.Axundovun “Laçın  yuvası”, Səttar  Axundovun “Məhəbbət nişanəsi”, M.F.Axundovun “Hacı Qara” və  başqa  əsərlərini tamaşaya hazırlamış, özü  də baş rollarda çıxış etmişdir. 
 Ölümü və sonrakı illər 
Mürşüd  Həşimli  6 oktyabr 1977-ci ildə vəfat edib.

M.Həşimlinın  sənədləri Azərbaycan SSR Mərkəzi  Dövlət Ədəbiyyat və İncəsənət arxivinə ilk dəfə 7 iyun 1978-ci ildə 43 sənəd, ikinci dəfə 14 avqust 1978-ci ildə 73 sənəd qəbul edilmişdir. Onların  arasında M.Həşimlinın rolda və fərdi fotoşəkilləri, proqramlar, afişalar və s.  sənədlər vardır. 

Sənədlər elmi-texniki cəhətdən  işlənərək  siyahısı  tərtib  edilmiş və 18 saxlama vahidi altında saxlanılmışdır. M.Həşimlinın fonduna 509-cu nömrə verilmişdir. 

 İstinadlar 

 Xarici keçidlər 

Kateqoriya:1899-cu ildə doğulanlar
Kateqoriya:Qarabağda doğulanlar
Kateqoriya:1977-ci ildə vəfat edənlər
Kateqoriya:Bakıda vəfat edənlər
Kateqoriya:Füzulidə doğulanlar
Kateqoriya:Azərbaycan aktyorları
Kateqoriya:Azərbaycan teatr xadimləri
Kateqoriya:Azərbaycan rejissorları